นักศึกษา มรภ.นครสวรรค์ รวมใจจัดแฟลชม็อบการเมือง เรียกร้องประชาธิปไตย 
นศ.ราชภัฏนครสวรรค์ รวมตัวจัดแฟลชม็อบในแฮชแท็ก #ราชภัฏอยากงัดกับสลิ่ม โดยมีการปราศรัยเรียกร้องประชาธิปไตย สู้กับเผด็จการ และ เปิดไฟก่อนแยกย้ายกันกลับ ภายใต้การดูแลป้องกันโควิด-19เมื่อเวลา 17.00 น. วันที่ 2 มี.ค.63 ผู้สื่อข่าวรายงานว่าที่จังหวัดนครสวรรค์ บริเวณลานหน้าหอวัฒนธรรม มหาวิทยาลัยราชภัฏนครสวรรค์ หมู่ที่ 9 ถนนสวรรค์วิถี ตำบลนครสวรรค์ตก อำเภอเมือง จังหวัดนครสวรรค์ รวมตัวกันจัดกิจกรรมแสดงออกทางการเมือง ภายใต้แฮชแท็ก#ราชภัฏอยากงัดกับสลิ่ม โดยมีนายภาณุวัฒน์ พรหมดี แกรนนำ และนักศึกษา ประชาชน เข้าร่วมงานกว่า 200 คนขณะที่ ผู้เข้าร่วมกิจกรรมนั้น มีทั้งนักศึกษา ประชาชน เข้าร่วมกิจกรรมเขียนป้ายผ้า ชูป้ายมีข้อความเรียกร้อง ฟังปราศรัยจากแกนนำโดยเนื้อหาเกี่ยวกับรัฐธรรมนูญ และกรณีศาลรัฐธรรมนูญ มีคำตัดสินให้ยุบพรรคอนาคตใหม่ ผลงานของ คสช. 6 ปีที่ผ่านมา จนถึงเวลา 18.00 น. จึงร่วมยืนตรงเคารพธงชาติ พร้อมร้องเพลงชาติร่วมกัน หลังจากนั้นร่วมกันเปิดไฟฉายจากมือถือ เพื่อแสดงออกถึงการเรียกร้องคืนความยุติธรรมและประชาธิปไตย หลังจากนั้นก็แยกย้ายกันกลับบ้านอย่างเรียบร้อยโดยไม่มีความวุ่นวายเบื้องต้นก่อนเข้างานจะเจ้าหน้าที่ของสาธารณสุขมาตรวจวัดไข้และใช้น้ำยาฆ่าเชื้อเช็ดมือ พร้อมทั้งทิ้งเบอร์โทรศัพท์ไว้ให้ติดต่อกลับถ้าเกิดมีบุคคลใดบุคคลหนึ่งเกิดมีเชื้อโควิด-19 ขึ้นมา จะได้รับมือได้.
นศ.ราชภัฏนครสวรรค์ จัดแฟลชม็อบแสดงออกทางการเมืองในแฮชแท็ก #ราชภัฏอยากงัดกับสลิ่ม โดยมีการปราศรัยเรียกร้องประชาธิปไตย สู้กับเผด็จการ และเปิดไฟก่อนแยกย้ายกันกลับ ภายใต้การดูแลป้องกันโควิด-19 
ม็อบนักศึกษา,แฟลชม็อบ,ม.ราชภัฏนครสวรรค์,แสดงออกทางการเมือง,ยุบพรรคอนาคตใหม่,ต้านเผด็จการ,ราชภัฏอยากงัดกับสลิ่ม,ข่าวทั่วไป